ངས་སྒོ་མོ་ཚེ་རིང་བཀྲ་ཤིས་སམ་ཁྲི་སེམས་དཔའི་སྒྲུང་རིང་དང་སྒྲུང་འབྲིང་།སྒྲུང་ཐུང་འགའ་རེ་མ་གཏོགས་བལྟས་མ་མྱོང་ཡང་།ངས་བལྟས་པའི་སྒྲུང་རྩོམ་དེ་དག་ལ་བལྟས་ན།ཁོང་གི་བསམ་བློ་ལས་དུས་རྒྱུན་མངོན་གྱིན་ཡོད་པ་ནི་གྲོང་ཁྱེར་ནང་གི་ཕུགས་བསམ་རིང་ལུགས་པ་དག་ལ་དངོས་ཡོད་འཚོ་བས་བརྡབ་གསུག་ཐེབས་པའི་སྐྱོ་གར་རྐྱང་རྐྱང་རེད།དཔེར་བཞག་ན་ཐེངས་འདིར་ངས་ཉུང་ཙམ་གླེང་འདོད་ཡོད་པའི་སྒྲུང་ཐུང་སད་དང་མ་སད་མི་འདུག་ཅེས་པ་ཡང་ཕུགས་བསམ་པ་ཞིག་གི་ཕུགས་བསམ་དང་འཚོ་བ་གཉིས་ཀྱི་བར་ནས་བྱུང་བའི་དཀའ་སྡུག་དང་ངལ་དུབ།སུན་གཅོང་གི་མི་ཚེ་ཞིག་རེད།